Source: https://dolnyzemplin.korzar.sme.sk/c/7006783/rozsudok-proti-varehovi-zrusili.html
Timestamp: 2017-06-25 06:50:38+00:00
Document Index: 523731

Matched Legal Cases: ['súd ', 'súd ', 'Súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'Súd ', 'súd ']

Rozsudok proti Varehovi zrušili - dolnyzemplin.korzar.sme.sk
AKTUALIZOVANÉ 14:58Rozsudok proti Varehovi zrušili
Na jedenásť rokov odsúdený veľkopodnikateľ Mikuláš Vareha uspel s odvolaním, súd vraj nepostupoval správne. 15. nov 2013 o 10:28 sita, tasr
(Zdroj: SME - JÁN KROŠLÁK)Písmo:A-|A+2840BRATISLAVA. Prvostupňový rozsudok voči známemu zemplínskemu podnikateľovi v kauze fiktívnych obchodov s lykožrútmi a euroočkami je zrušený. Upozornil na to týždenník Trend. Rozsudok Špecializovaného trestného súdu, ktorý v apríli Mikulášovi Varehovi vymeral 11 rokov nepodmienečne za trestné činy skrátenia a neodvedenia dane a poistného, zrušil Najvyšší súd na svojom zasadnutí 30. októbra. Vareha tvrdil, že je nevinný a podal odvolanie. Súd ho teraz vyhodnotil ako „čiastočne dôvodné“. Vec sa teda vracia prvostupňovému súdu do Banskej Bystrice. Špecializovaný trestný súd už vytýčil nový termín pojednávania na 2. decembra. Najvyšší súd má výhrady k dôkazom aj advokátom V odôvodnení Najvyšší súd podľa etrend.sk konštatuje viaceré podstatné výhrady voči postupu špecializovaného súdu. Záver o vine obžalovaného podľa uznesenia Najvyššieho súdu nižší súd vraj „oprel o dôkazy, ktoré neboli vykonané v súlade so zákonom“. Podľa Najvyššieho súdu nepostupoval špecializovaný v súlade so zákonom ani vtedy, keď nútil advokátov Mikuláša Varehu, aby boli prítomní na hlavnom pojednávaní pri vynesení rozsudku, hoci obžalovaný im zrušil plné moci na obhajobu pár dní predtým. Najvyšší súd ďalej konštatuje, že „súd prvého stupňa pochybil, keď neumožnil, aby záverečnú reč predniesol novozvolený obhajca a v dôsledku tohto nezákonného postupu ani obžalovaný záverečnú reč nepredniesol“. Podľa obžaloby Vareha vykazoval fiktívne obchody najmä medzi svojimi firmami a nezákonnými nadmernými odpočtami DPH spôsobil štátu škodu takmer 60 miliónov eur. Špecialiazovaný trestný súd, pracovisko Banská Bystrica, ho 18. apríla tohto roku uznal za vinného z pokračujúcich trestných činov skrátenia dane a poistného a neodvedenia dane a poistného. Odsúdil ho na úhrnný trest odňatia slobody vo výške 11 rokov v ústave na výkon trestu odňatia slobody s minimálnym stupňom stráženia. Uložil mu aj peňažný trest vo výške 100 000 eur. Špeciálny súd: Zrušenie rozsudku sa opiera o obštrukciu BRATISLAVA. Jeden z hlavných dôvodov, pre ktorý najvyšší súd zrušil rozsudok nad Varehom, súvisí podľa špecializovaného súdu s obštrukciou obžalovaného. Vareha totiž dva dni pred naplánovanými záverečnými rečami zmenil obhajcov. "Dovtedy spôsob vedenia obhajoby zo strany obžalovaného nebol namietaný," zdôvodnila hovorkyňa špecializovaného súdu Katarína Kudjáková. Záverečná reč Odvolací Najvyšší súd v zdôvodnení svojho rozhodnutia o zrušení rozsudku tvrdí, že špecializovaný súd pochybil, keď neumožnil, aby záverečnú reč predniesol novozvolený obhajca Mikuláša Varehu a "v dôsledku tohto nezákonného postupu ani obžalovaný záverečnú reč nepredniesol." Špecializovaný súd argumentuje Trestným poriadkom, podľa ktorého za včasnosť zvolenia obhajcu zodpovedá obvinený. "Zmena obhajcu nie je dôvodom na zmenu termínu už nariadeného úkonu," uviedla Kudjáková. Najvyšší súd pripustil, že aj keď sa zmena obhajcov zo strany obžalovaného môže zdať ako obštrukcia, obžalovaný postupoval v súlade s Trestným poriadkom a súd mal prijať zákonné opatrenie na zabránenie prieťahom v konaní, napríklad ustanoviť náhradného obhajcu alebo telefonicky preveriť, či novozvolený obhajca prijal plnú moc od obžalovaného. Prítomní advokáti Nezákonné bolo podľa odvolacieho súdu aj to, že špecializovaný súd nútil pôvodných advokátov Mikuláša Varehu, aby boli prítomní na pojednávaní, na ktorom predniesol záverečnú reč iba prokurátor a "prítomnosťou týchto obhajcov malo dôjsť k jej legalizácii". Špecializovaný súd akceptuje, že najvyšší súd sa s jeho výkladom nestotožnil a vo veci už nariadil nový termín hlavného pojednávania. Verdikt vyššieho súdu komentoval historicky po prvý raz. Listinné dôkazy Najvyšší súd akceptoval aj výhrady Varehu k spôsobu, ako sa prvostupňový súd postavil k listinným dôkazom. Tie sa na hlavných pojednávaniach vykonali bez toho, aby bol ich obsah poznamenaný v zápisniciach. Špecializovaný súd vo svojej reakcii upozornil, že súd oboznamovaniu s listinnými dôkazmi venoval významnú časť niekoľkotýždňového pojednávania. "Súd pri oboznamovaní s listinnými dôkazmi postupoval spôsobom, ktorý mu zo strany Najvyššíeho súdu doteraz nebol vytýkaný," poznamenala Kudjáková. Podľa odvolacieho verdiktu, ktorým sa zrušil pôvodný rozsudok, však špecializovaný súd bude musieť listinné dôkazy z viacerých dní pôvodného konania znovu prečítať. sita Najdôležitejšie správy z východu Slovenska čítajte na Korzar.sme.sk. Všetky správy z južného Zemplína nájdete na Korzári Dolný Zemplín Nechajte si posielať ranný prehľad správ z Korzára e-mailom
11. máj 2016, o 10:46
Zbúranie schátraných stavieb veľkopodnikateľa Varehu zaplatí štát
2. mar 2016, o 16:31
Zadržali muža, ktorý kedysi podnikal s Mikulášom Varehom
21. apr 2015, o 10:47
Odsúdenému veľkopodnikateľovi Varehovi ukradli 120 muflónov
25. feb 2015, o 0:00
Vareha tvrdí, že hladuje. Väznica porušovanie ľudských práv odmieta
17. feb 2015, o 0:00
Vareha: V base hladujem, som tu zavretý ako dobytok v maštali
Inzercia - Tlačové správyVybranéNajnovšieNajčítanejšieAký bude váš doplnkový dôchodokPremýšľate nad kúpou last minute dovolenky v Egypte?Vaginálne mykózy – ako sa im brániť?Bolesti hlavy, brucha či únava? Môžu za to možno aj parazity!Neviete si vybrať správne miesto na dovolenku v Grécku?Investícia do dlhopisov s fixným výnosom 6,25 - 7,25 % p.a.Jednoduchá mobilná tlač z vášho smartfónu, alebo tabletu?Vďaka úveru na rekonštrukciu môžete ušetriť tisícky EURZažite vašu vysnívanú dovolenku na BaliDeň detí oslavujeme štyri dni. Iba v Borylande!Kúpte si nehnuteľnosť v 5* luxusnom rezorte v zálive SistianaOdmeny za diplomové práce na Stavebnej fakulte STU v BratislaveZmluva o nájme pre ambasádu USA neoprávnene zaradená do programu4* projekt víl a apartmánov priamo na pobreží, ChorvátskoSlováci rozhodli o najlepšom!AAA Auto má nový úver pre živnostníkovAký bude váš doplnkový dôchodokKúpeľňa - profesionálne informácie pri jej zhotoveníV Prešove sa dnes tankuje za euro. Aj prémiové paliváDobrodružstvo s vodouAký bude váš doplnkový dôchodok 8 106Od 1. júla už prestanete chodiť na poštu! 5 798Bolesti hlavy, brucha či únava? Môžu za to možno aj parazity! 5 309Neobvyklý objav, ktorý umožňuje zvládnuť angličtinu za 2 týždne 5 076Premýšľate nad kúpou last minute dovolenky v Egypte? 4 305Vaginálne mykózy – ako sa im brániť? 4 051Investícia do dlhopisov s fixným výnosom 6,25 - 7,25 % p.a. 3 941Jarabinky Grande odštartovali predaj zaujímavými cenami bytov 3 404Neviete si vybrať správne miesto na dovolenku v Grécku? 3 327V Prešove sa dnes tankuje za euro. Aj prémiové palivá 2 526PR články vašej firmy na tomto mieste ›